Zuma-skildery: Wag wat vandalis aanval in hofDie verhoor van die veiligheidswag wat verlede jaar glo ŉ man aangerand het terwyl hy ŉ skildery van president Zuma in die Goodman-galery geskend het, begin vandag in die Hillbrow-landdroshof. Paul Molesiwa word aangekla dat hy op 22 Mei vir Louis Mabokela by die galery aangerand het. Molesiwa moes glo optree teen Mabokela nadat hy Zuma se veelbesproke Spies-skildery met swart verf besmeer het. Die skildery het opslae gemaak nadat die kunstenaar die president geskets het met sy privaatdele ontbloot. Rod Montano, Molesiwa se prokureur, het tydens ŉ vorige hofverskyning gesê hulle gaan nie ŉ R1 000-skulderkenningsboete betaal wat deur die staatsaanklaer aangebied is nie. Mabokela, wat aangekla word van opsetlike saakbeskadiging, het ook ‘n R1 000-skulderkenningsboete van die hand gewys. Barend la Grange, die ander man wat ook die skildery geskend het, het wel die R1 000 boete betaal. Die onderstaande video is deur die gebruiker 2oceansvibe op YouTube gelaai (Waarskuwing: kru taal):